Okresná prokuratúra Liptovský Mikuláš, Tomášikova 2, 031 80 Liptovský Mikuláš 1 

Sp. zn. : 1 Pv 192/11/5505	Liptovský Mikuláš, 04.01.2012
EEČ : 2-39-3-2012

U Z N E S E N I E 

Trestná vec: 	obvinená XXXXX
Prečin:	ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Podal: 	Okresná prokuratúra Liptovský Mikuláš v zastúpení prokurátorkou okresnej prokuratúry
Rozhodnutie:
Podľa § 215 odstavec 1 písmeno d (§ 9 odstavec 1 písmeno d) Trestného poriadku zastavujem trestné stíhanie obvinenej:
1.	XXXXX, rodné číslo: XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
1/ v školskom roku 2010/2011 ako matka maloletej XXXXX, nar. XXXXX, s ktorou bývala v spoločnej domácnosti na XXXXX XXXXX nestarala sa riadne o jej výchovu, nezabezpečila, aby riadne navštevovala povinnú školskú dochádzku určenú v Základnej škole, XXXXX v XXXXX pričom v školskom roku 2010/2011 vymeškala 349 vyučovacích hodín, ktoré mala neospravedlnené a to aj napriek tomu, že na záškoláctvo svojej dcéry bola upozorňovaná školou a vec bola signalizovaná Úradu práce, soc. vecí a rodiny, odboru sociálnych vecí v XXXXX
2/  v školskom roku 2010/2011 ako matka maloletého XXXXX, nar. XXXXX s ktorým bývala v spoločnej domácnosti na XXXXX v XXXXX, nestarala sa riadne o jeho výchovu, nezabezpečila, aby riadne navštevoval povinnú školskú dochádzku určenú v XXXXX v Liptovskom Mikuláši, pričom v školskom roku 2010/2011 vymeškal 168 vyučovacích hodín, ktoré mal neospravedlnené a to aj napriek tomu, že na záškoláctvo svojho syna bola upozorňovaná školou a vec bola signalizovaná Úradu práce, soc. vecí a rodiny, odboru sociálnych vecí v XXXXX
Právna veta:
Prokurátor zastaví trestné stíhanie, ak je trestné stíhanie neprípustné podľa § 9 Trestného poriadku, podľa ktorého trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel. 
Odôvodnenie:
	Poverený príslušník Obvodného oddelenia PZ v Liptovskom Mikuláši uznesením XXXXX dňa 30. 3. 2011 začal podľa § 199 ods. 1 Trestného poriadku Trestné stíhanie a súčasne podľa § 206 ods. 1 Trestného poriadku vzniesol obvinenie XXXXX a XXXXX pre prečin ohrozovania mravnej výchovy mládeže podľa § 211 ods. 1 písm. b/ Tr. zákona pre skutok, že v školskom roku 2010/2011 umožnili svojej dcére XXXXX, nar. 26. 2. 1966, osvojovať si škodlivé návyky a sklony, ktoré môžu viesť k jej mravnému úpradu a vážne ohroziť jej duševné zdravie a ďalší vývoj, ako aj vytvorili podmienky pre vznik nežiadúcich návykov a sklonov, čo sa aj prejavilo v tom, že dcéra nedodržiavala povinnú školskú dochádzku, ktorú má určenú v Základnej škole, XXXXX v XXXXX, pričom XXXXX mala za uvedené obdobie vymeškaných 307 neospravedlnených vyučovacích hodín a to aj napriek tomu, že na záškoláctvo svojej dcéry boli upozorňovaní školou a vec bola signalizovaná Úradu práce, soc. vecí a rodiny, odboru sociálnych vecí v XXXXX
	Uznesením ORP-XXXXX dňa 20. 7. 2011 bolo XXXXX a XXXXX vznesené obvinenie za ďalší prečin ohrozovania mravnej výchovy mládeže podľa § 211 ods. 1 písm. b/ Tr. zákona pre skutok, že v školskom roku 2010/2011 umožnili svojmu synovi XXXXX, nar. XXXXX osvojovať si škodlivé návyky a sklony, ktoré môžu viesť k jeho mravnému úpadku a vážne ohroziť jeho duševné zdravie a ďalší vývoj, ako aj vytvorili podmienky pre vznik nežiadúcich návykov a sklonov, čo sa prejavilo v tom, že syn nedodržiaval povinnú školskú dochádzku, ktorú má určenú v XXXXX pričom XXXXX mal za uvedené obdobie vymeškaných 168 neospravedlnených vyučovacích hodín a to aj napriek tomu, že na záškoláctvo svojho syna boli upozorňovaní školou a vec bola signalizovaná Úradu práce, soc. vecí a rodiny, odboru soc. vecí, XXXXX. 
	V priebehu vyšetrovania bola vypočutá XXXXX, ktorá vyhlásila, že spáchala oba skutky, za ktoré jej bolo vznesené obvinenie.
	Okrem jej doznania, skutok bol preukázaný výpoveďou triednych učiteliek detí obvinenej, výpoveďou pracovníčky odboru soc. vecí v XXXXX
	Prečinu ohrozovania mravnej výchovy mládeže podľa § 211 ods. 1 písm. b/ Tr. zákona účinného do 31. 8. 2011 sa dopustí ten, kto vydá, čo aj z nedbanlivosti osobu mladšiu ako 18 rokov nebezpečenstvu spustnutia tým, že umožní jej viesť záhaľčivý alebo nemravný život. 
	Vykonanými dôkazmi bolo preukázané, že obe deti obvinenej v priebehu školského roku 2010/2011 vymeškali po viac ako 100 vyučovacích hodín, teda naplnila zákonné znaky skutkovej podstaty uvedeného prečinu.
	V priebehu vyšetrovania bolo zistené z úmrtného listu vystaveného Matričným úradom mesta Martin zapísaného v knihe úmrtí Matričného úradu Martin, XXXXX XXXXX že XXXXX dňa XXXXX zomrela. 
	Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9.
	Podľa § 9 ods. 1 písm. d/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 
	Vzhľadom na to, že obvinená dňa XXXXX zomrela, bolo potrebné rozhodnúť tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať do 3 dní od jeho oznámenia na tunajšiu prokuratúru a o ktorej rozhodne Krajská prokuratúra v Žiline. Sťažnosť má odkladný účinok. 

JUDr. Iveta Chovančíková
prokurátorka okresnej prokuratúry